"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Märtrite Hääl aitab kristlasi just seal, kus neid usu tõttu taga kiusatakse.
Paljudes maades on ohtlik uskuda Jeesusesse.
See võib tuua kaasa kas vanglakaristuse või surma.
Millised on hetke kriisikolded,
kus on vajatud ja vajatakse jätkuvalt abi?
Neil teemadel vestlen täna
MH tegevjuhi Hannu Lahtineni ja peatoimetaja Ilpo Jokimäega.
MÄRTRITE HÄÄL
Tere tulemast vaatama saadet "Märtrite hääl"!
Tere tulemast ka Hannu Lahtinen ja Ilpo Jokimäki!
Täname!
Me elame väga ebatavalisel ajal, kus sõjahääli kõlab siit ja sealt.
Ka näeme looduskatastroofe ja räägitakse kliimamuutustest.
Lisaks sellele kasvab vaen ja tagakius kristlaste suhtes.
Kui mõelda sellele kõigele Piibli põhjal ja Jumala vaatenurgast,
siis milliste aegade keskel me tegelikult elame?
Tundub tõesti, et praegu on ajad, millest Piibel räägib.
Lõpuajad.
Kuigi eks selle ümber on ka palju häma,
kui määratakse kindlaid aegu, mil Jeesus väidetavalt tagasi tuleb jne.
See kõik valmistab inimestele pettumust.
Kuid nii Jeesus kui Piibel räägivad lõpuaegadest.
Nõnda nagu Jumal lõi alguses taeva ja maa,
nõnda loob Ta ka uue taeva ja maa ning kõik halb jõuab lõpule.
Jeesus räägib sel teemal läbi kogu Matteuse 24. peatüki,
jätkates sellega ka 25. peatükis.
Nii ütleb Ta näiteks Matteuse 24:6:
"Aga kui te kuulete sõdadest ja sõjasõnumeid"
Täna hommikul uudiseid kuulates jagati seal taas sõjauudiseid.
Jeesus aga ütles, et see pole veel lõpp, vaid:
"Kuningriik tõuseb kuningriigi vastu ja on näljahädasid"
Kui mõelda Ukrainale,
siis neil on tonnide viisi vilja, mida ei saa riigist välja viia
ja mille tõttu miljonid inimesed kannatavad üle ilma näljahäda käes.
"...te saate kõigi rahvaste vihaaluseks minu nime pärast."
Kristlaste tagakius on täna suurem kui eales varem ristiusu ajaloos.
Lugesin hiljuti Ilmutuse raamatut,
kus räägitakse vägagi palju looduses toimuvatest katastroofidest.
Sellest, kuidas inimesed "kõrbevad" meeletu palavuse käes
ja kalad meres hukkuvad.
Ehk siis suureulatuslikud looduskatastroofid ja palju muud.
See kõik on ootel,
samas kui lõpuaegade keskel jätkub ka normaalne elu
nii nagu see oli Noa päevil.
Inimesed sõid ja jõid, läksid mehele jne.
Ehk siis tavapärane elu.
Inimesed kui ei hooli toimuvast nagu Noa päevilgi,
kuniks Jumal ise sulges Noa laeva ja aeg sai täis.
Samas näeme Jeesuse jutus lõpuaegade kohta ka midagi imelist.
Matteuse 24:14:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele,
ja siis tuleb lõpp."
See on miski, millega ka Märtrite Hääl on kaasas.
See Kuningriigi evangeelium Jeesusest
jõuab kõigi rahvaste-, keelerühmade- ja hõimudeni.
Me panustame täiega paikadesse, kus Jeesusest on vähe räägitud
ja kus samas toimub ka tõsine kristlaste tagakius.
Mis sul, Ilpo, öelda on?
Jätkan samal lainel.
Kui rääkida kristlaste tagakiusu kasvust,
siis see Matteuse 24 sellest ka räägib.
Üks on need märgid - sõjad ja muud lood,
aga ka Jeesuse ütlus:
"Te saate kõigi rahvaste vihaaluseks minu nime pärast."
Ja samas siis see evangeeliumi levik üle ilmamaa.
Me töös pole mitte võimalik näha,
kuidas tagakius on kasvanud ja seda ikka radikaalselt.
On enam kui selge, mis toimub ja see on üha kasvamas.
See evangeeliumi levik.
Matteuse 25:26: räägitakse halvast sulasest:
"Sa teadsid, et ma lõikan sealt, kuhu ma ei ole külvanud
ja kogun sealt, kuhu ma ei ole puistanud."
Sama on nähtav ka evangeeliumi kuulutuse maastikul.
Me uues raamatus "Aafrika tähed" tuleb see eriti selgelt esile.
On paiku, kus evangelistid pole saanud käia ega saa ka täna.
Siin on näiteks juttu
Etioopias toimuvast moslemite ärkamisest.
Siin on terve peatükk pealkirjaga: "Valguse mees ilmus öösiti".
Ehk siis Jumal ise ilmutab end tõeliselt metsikutele vendadele,
kel poleks muidu võimalust kuulda evangeeliumi.
Nii näevad nad öises ilmutuses "valguse meest",
kes sageli ütleb neile, et Tema on tee, tõde ja elu
ja juhib neid siis kas kirikusse, mõne kristlaste juurde
või mõnda raadiosaadet kuulama.
Nad mõistavad, et tegu on Jeesusega ja neist saavad usklikud.
Jah, see nõuab ka Jumala Sõna kuulutust,
aga evangeelne sõnum läheb seal siiski liikvele sealt,
kuhu seda pole varem külvatud
ehk Jumal ise kannab hoolt selle eest.
Sealt raamatust tuleb ka esile,
otsekui evangeeliumi viidaks täie jõuga kõigi rahvasteni.
Seal on näiteks juttu Silde hõimust, milleni on alles hiljaaegu jõutud.
Kuidas sealsed evangelistid tegutsevad?
Nad käivad ja istuvad mošeedes.
Kuna tavaolukorras pole seal võimalik Jumalast rääkida,
käivadki nad mošeedes ja kummardavad kaasa,
jälgides samas, kelle süda on avatud
ja rääkides neile siis tasapisi Jeesusest jne.
Nii näiteks kuulis Hussein seda kaudu evangeeliumi
ja sai kristlaseks.
Siin raamatus öeldakse, et ta õppis misjonikoolis samu võtteid.
Nii käib ta mošees palvetamas nagu kõik teisedki,
vestleb inimestega, saab nendega sõbraks
ja otsib neid, keda Jumala Vaim kutsub.
Ta jagab ka piiblilugusid,
kuigi ei maini tingimata, et need just Piiblist pärinevad.
Võib minna päris pikka aega,
enne, kui ta annab teada, et on Kristuse järgija.
Ja siis inimesed saavadki usklikuks.
See on ikka täiega imeline, kuidas seal evangeelium levib.
Täiesti erakordsed lood seal uues raamatus "Aafrika tähed"!
Samas meenub mulle see,
et me kristlastena ei pea kartma keset kõiki neid aegu.
Piiblis on öeldud, et kui näeme neid asju sündimas,
peame tõstma oma pilgu, sest me pääste on lähedal.
- Selles pole tõesti midagi uut.
Piisab ainuüksi Apostlite tegude raamatu lugemisest.
Nende argipäev oligi täis tagakisu. Ainult võtted ehk olid erinevad.
Kuid kusagil maailma paigus kogevad kristlased ikka seda sama.
Nii on ja seda ka tänapäeval.
Märtrite Hääl sai sel aastal 50. aastaseks.
Oleme 50 aastat aidanud maailma eripaigus
tagakiusatud kristlasi.
Mis on me tänase päeva suund ja rõhuasetused?
On me töö kuidagi muutunud?
Kui mõelda tagasi ajale 50 aastat tagasi,
siis see oli aeg, kus paljud riigid olid lahku löödud.
Oli raudse eesriide ja Nõukogude Liidu aeg.
Nii oli ka Märtrite Hääle algne nimi "Jeesus kommunistlikesse maadesse"
Neisse riikidesse smuugledati Piibleid
ja jagati töövahendeid.
Sealsed inimesed olid valmis maksma hinda oma usu eest.
Vähemalt nii nad alati ütlesid.
Kui aga raudne eesriie langes,
näeme me kristlaste tagakiusu paljudes teisteski paikades.
Hiinas, Põhja-Koreas ja suures islami-impeeriumis,
kus toimub suurim kristlaste tagakius.
Need on need valdkonnad, kuhu tänasel päeval panustame.
Olen ise rõõmus selle üle, et suudame reageerida kiiresti.
Me ei tee niivõrd plaane selle kohta,
mida me teeme 5. või 10. aasta pärast.
Pigem on nii, et kui kuuleme mõnda uudist -
kas Indiast või kust iganes mujalt,
siis me saame sellele kohe reageerida
Nii suuname oma fookuse alati sinna, kus on kõige põletavam seis.
Nii et meil ei ole vaid konkreetseid, aastast aastasse toimivaid asju.
Kui aga mõelda ka selle töö alguse peale Soomes,
siis olukord oli väga pingeline
ja Venemaa avaldas oma mõju.
Märtrite Hääle ajakirju saadeti tookord salaja
ja pruunides ümbrikutes.
- Mäletan, sest minagi sain neid.
Neid saadeti nii seetõttu,
et keegi ei teaks, mis ajakiri neil käib.
Nii et sellega käis kaasas peitmine ja salatsemine.
Kuid tänapäeval on me tegevus täiesti avalik.
Või vähemalt nii avalik, kui see olla annab.
Ja sotsiaalmeedia kaudu
saab muidugi kõige värskemat infot jagada,
sest ajakirja ilmumise ajaks võib mõni info juba veidi vana olla.
Sama lugu on telesaadetega, mis jõuavad ka eetrisse veidi hiljem.
Sotsiaalmeedia kaudu aga
saab koheselt teada anda, kui keegi on hädas -
kasvõi näiteks Aafrikas.
Ja me rahvas palvetab.
Oleme saanud väga palju palvevastuseid
tänu sellele, et info liigub kiiresti.
Ja ühtlasi saanud ka abi, mida kiiresti teele panna.
Vahel saab lausa samal päeval otsustatud,
et paneme abi teele,
nii et reageerimisvõime on täna parem, kui eales varem.
Ehk siis tasub jälgida me sotsiaalmeedia kanaleid -
Facebook'i, Instagrami jne.,
kust kaudu leiab kõige värskemaid uudiseid
kriisikollete kohta.
Oleme maikuust alates jälginud India olukorda -
Manipuri osariiki Kirde-Indias.
Saime sealt päris šokeerivaid uudiseid ja videosid selle kohta,
mida seal on kristlastega tehtud.
Seal on põletatud maha nii kirikuid kui inimeste kodusid.
Seal on naisi vägistatud ja tervikuna kristlasi tapetud.
Vägagi šokeerivad asjad.
Hannu, mis sealne tänane seis on?
See olukord on mind isiklikult väga puudutanud,
sest olen ise mitmeid kordi Manipuris käinud.
See on Põhja-India lähedal, kus elab päris palju kristlasi.
Nägin üht videoklippi sellest,
kuidas üht noort Jeesusesse uskuvat naist
pikka aega kuritarvitati ja lõpuks lähivõttes maha lasti.
Meil on selle piirkonna lähedal üks koostööpartner,
keda volitasime minema sinna piirkonda
ja viima sinna abi, millest ka Ilpo rääkis.
Tänu Jumalale, et oleme saanud osutada sinna kiiret abi.
Seal on u 10 000 kristlast, kelle kodud on maha põletatud
ja keda on ka tapetud.
Hindudest koosnev võim pole aga sellele väga reageerinud
ja pigem kiidab seda distantsilt heaks, osutamata mingitki abi.
Osa inimesi on metsas peidus ja neile pole enam midagi jäänud.
Nii saadamegi sinna kõike, mida parasjagu tarvis.
Ravimeid, toitu, riideid ja kõike muud, mis on esmatähtsad.
Nii on.
Kuid tuleme veidi lähemale - Euroopasse
ja räägime Ukrainast,
kus Venemaa on sõdinud nendega 1,5 aastat
ja kus kahjuks ei näi lõppu veel tulevat.
Märtrite Hääl on vägagi toetanud Ukraina kogudusi ja kristlasi.
Kuidas sealne seis hetkel on?
Ukrianaga oli sama lugu nagu Indiaga,
et see langes meile nö ootamatult sülle.
Keegi poleks osanud oodata nii karmi seisu,
kuid me reageerisime sellele koheselt,
aidates ka Ukrainast põgenevaid inimesi.
Märtrite Häälel on oma haru Poolas,
mille juht on kunagi olnud misjonär nii Ukrainas kui Venemaal
ja omab seetõttu kontakte erinevate koguduste võrgustikega.
Nii oleme saanud saata abi Ukraina eesliini kogudustele,
kes on koha peal ja aitavad oma kogukondi.
Aitavad selliselt, et inimesed püsivad tänu sellele abile elus.
See eesliini töö on olnud stabiilne ja me oleme seda teinud mitu kuud.
Me abi liigub pidevalt sinna kõige raskematesse paikadesse,
et aidata väikestel kogudustel aidata.
Samas kuulutatakse seal evangeeliumi,
tänu millele tulevad ikka väga paljud inimesed Jumala juurde,
mis on muidugi võrratu.
Ühtlasi saime mõni kuu peale sõja algust teada,
et seal esineb ka krislaste tagakiusu.
Venemaa poolt vallutatud aladel kiusatakse kristlasi taga,
neid piinates ja tappes ja kirikuid hävitades.
Ehk samad lood,
mida islami terroristid teevad nende kätte sattunud kristlastega.
Vene armee teeb samu asju.
Kui Ukraina on suutnud mõned neist aladest vabastada,
siis sealt on tulnud esile traumeeritud kristlasi,
kes vajavad erinevat abi.
Septembris toimuski neile selline nö trauma-nädal,
kus aidati neid, kes on kogenud kõige õudsamaid asju.
Ma ei tea täpselt, mida seal tehakse,
aga neile osutatakse seal hingeabi ja nad saavad korraks aja maha võtta,
et jätkata siis taas oma eluga.
See on kindlasti valdkond, kus saame veel üha enam aidata,
nii nagu tagakiusatuid tervikuna.
See on miski, mida poleks osatud oodata,
et Euroopas võiks midagi sellist sündida.
Nii et selline on hetkeseis meie poolt vaadatuna.
Ilpo, sa oled nüüd kaks korda käinud Ukrainasse abi viimas.
Millal uuesti lähed?
Selle aasta novembris.
Selle kohta peab muidugi ütlema: kui Issand lubab ja kõik laabub,
sest Ukrainasse minek pole lihtsalt mingi tavareis.
Nii nagu seda pole ka ükski teine Märtrite Hääle külastus kuhugile.
Kuid nad on väga rõõmsad selle üle, kui keegi neile külla läheb.
Meil on seal pastor Oleg,
kes siis korraldab Märtrite Hääle abi edasi saatmist.
Olegil endal on kodus vanu käsitsi kirjutatud kirjutisi,
mis räägivad vanematest veneaegsetest tagakiusamistest,
nii et see teema on tal väga südames.
Nii kogub ta novembriks kõik sealsed pastorid kokku
ja me räägime neile Märtrite Hääle tööst,
sest nad tahavad olla kaasas sellega ka ülemaailmselt.
Jumal õnnistagu seda plaani!
Järgmisena aga vaatame kõige värskemat kriisikollet - Pakistani
mis tõusis sel sügisel esile ja seda ka tavameedias.
Jaranwala linnas tärkas augustis tõsine tagakius kristlaste suhtes.
Räägi lähemalt, millest see kõik algas
ja mis seal on toimunud?
See teema on väga olnud esil
ka tänu sellele, et Rootsis on põletatud Koraane.
Usun, et keegi meist siin ei toeta sellist asja,
sest kellegi usku ja sügavaid veendumusi
ei tohiks sellisel kujul solvata. - Täiesti rumal käitumine.
On tõesti ja me ei aktsepteeri sellist käitumist.
Pakistanis on enamus inimesi moslemid
ja nii valitseb seal ka islam kõige täiega.
Olles jälginud aastaid Pakistani olukorda,
siis seal on sageli esinenud fiktiivseid lugusid selle kohta,
otsekui kristlased oleksid häbistanud islami prohveteid või Koraani.
Kuid need on kõik olnud väljamõeldud lood,
mis Pakistanis ei vasta tõele.
Sest Pakistan on tõsiselt islamistlik maa
ja seal vähemuses olevad kristlased ei teeks kunagi midagi sellist.
Kuid nüüd väideti jälle, et tegid
ja siis pole enam midagi teha,
kui imaamid ise annavad mošeedest loa või käsu
minna kristlasi ründama.
Jälgisin kõiki neid rahutusi seal.
Me sealne koostööpartner ütles,
et püüab saada oma pere sealt ära kuhugile turvalisse paika.
Pea 10 000 kristlast on sattunud rünnaku alla.
Vähemalt 25 kirikut ja palvehoonet on hävitatud.
Tohutu valu ja meeleheide, mis seal valitseb.
Palju nuttu ja kurbust.
Sellises olukorras olemegi siis ulatanud oma abikäe.
Saatsime neile koheselt esimese abi teele,
nii nagu Indiasse, Manipuri või Ukrainasse.
Ehk oleme selles mõttes kui kiirreageerimisüksus.
Suur tänu kõigile, kes oma annetustega toetavad,
tänu millele saame pakkuda sealsetele kristlastele abi ja tröösti.
Ühtlasi on sellistes olukordades palvetugi väga oluline.
Kuidas täpsemalt Märtrite Hääl Pakistani kristlasi aitab?
Aitame seal tõsise tagakiusu alla sattunud peresid,
kes varjavad end kusagil
või on vahel pidanud lausa põgenema oma kodumaalt.
Jeesus ütles ka,
et kui teid ühes kohas kiusatakse, siis põgenege teise.
Lisaks on seal palju noori neide-tüdrukuid,
kes töötavad moslemite kodudes ja keda koheldakse seal väga halvasti.
Neid vägistatakse, sunnitakse pöörduma islamiusku
või abielluma mõne moslemiga,
peale mida nende vanemad ei näe neid enam.
Nii korraldame neile neidudele õmbluskursuseid.
Sel aastal on 220 noort naist läbinud selle õmbluskursuse,
tänu millele nad saavad omada korralikku ametit
ja aidata seeläbi ka oma peret.
Üks sealseid tagakiusu meetmeid on see, et sa ei saa erialast tööd.
Seal on telliskivi valmistamise tehased,
mis on kui orjapidamispaigad,
kus inimesed on võlgade tõttu kui eluaeg vangis.
Nii aitame me neid telliskive tootvate vanemate lapsi,
et nad saaks käia kristlikus koolis ja omada tulevikus paremat elu.
Ka toimub seal palju looduskatastroofe ja üleujutusi,
mispeale sinna saadetakse rahvusvahelist abi.
Abi jagamisel aga vaadatakse su pabereid
ja kui on näha, et oled kristlane,
sunnitakse sind abi saamiseks hakkama esmalt moslemiks.
Nii et selliseid inimesi me aitame.
Ehk me tööpõld Pakistanis on väga lai.
Tegu on ühe raskeima maaga kristlaste jaoks.
Me saade läheb Soomes eetrisse oktoobris
ja peagi on aeg hakata valmistuma jõuludeks.
See on see, mida inimesed juba oktoobris teevad.
Märtrite Häälel oli aasta tagasi imeline jõulukampaania,
mis oli suunatud tagakiusatud kristlaste lastele,
kellele saadeti jõulukinke.
Kui mõelda tagakiusule ja katastroofidele tervikuna,
siis kõige rohkem kannatavadki ju neis olukordades lapsed.
Seetõttu tõstsimegi lapsed
eelmise aasta jõulukampaania keskpunkti.
Mis aga on selle aasta suund?
Saime nii julgustatud reaktsioonist eelmise aasta loole.
Nähes neid laste pilke ja neid häid kinke, mis nad said,
kus oli sees laste Piibel, maiustusi, koolitarbeid ja palju muud.
Ehk siis me jätkame selle lastele suunatud kampaaniaga.
Käisime Nigeeria pagulaslaagrites,
mille piirkondades on uuringute kohaselt
tapetud aasta jooksul kõige enam kristlasi.
Aitame sealseid Dokonahava kooli lapsi,
kinkides ka neile igaühele paki.
Kool asub ühe massihaua lähedal,
kus nii mõnegi lapse vanemad võivad olla.
Aitame ka Pakistanis üht kristlikku kooli,
saates sinna kingitusi.
Ja aitame ka neid
viimaste rünnakute kätte sattunud perede lapsi.
Imeline jätkata selle sama jõulukampaaniaga,
millega inimesed heal meelel liitusid,
sest kõik, mis on seotud laste aitamisega,
puudutab alati.
Kuid räägime veel põgusalt ka
me Facebook'i ja Youtube'i kanalil toimuvast palve veerandtunnist
saates "Veerandtund tagakiusatuile".
Selle saatega saab reaalajas kaasas olla,
et palvetada ajakohaste vajaduste eest.
Ilpo, kuidas tahaksid julgustada kristlasi
tulema kaasa ja palvetama?
Selle saate boonus on see, et seal liigub kõikse värskem info
ja seal saame ka omavahel suhelda.
See on vahetum, kui me ajakirja lugemine,
sest oleme otse-eetris koha peal.
Sageli on olnud päevakorras mõni põletav teema
nagu kellegi röövimine kusagil Aafrikas vms.
Ja kui siis soomlased on palvetanud,
oleme kuulnud hiljem selle inimese pääsemisest.
Nii et seal saates käsitleme kõige värskemaid ja akuutsemaid asju
ja inimesed palvetavad hea meelega kaasa.
Ehk siis nii Facebook'is või Youtube's igal teisipäeval k 18.00.
- Ja kui kohe ei saa kaasas olla, saab saate hiljem järele vaadata.
Hannu, mida sul oleks öelda
me uue raamatu "Aafrika tähed" kohta?
See on nii ahjusoe raamat, et lõpetasin alles ise selle lugemise.
Kuigi tean kõiki neid lugusid ja sündmusi,
mille edastamise Danielle Miettinenile korraldasin.
Kõik need lood viivad meid tagakiusatute elude tuumani,
kus samas kogeda Jumala suuri tegusid.
Ühtlasi ei aita me vaid tagakiusatud kristlasi,
aga levitame evangeeliumi ka nende tagakiusajatele.
Nii näiteks ütleb Nigeeriast pärit terrorirühimituse Boko Harami kapten:
"Rünnates kristlasi ei rünnanud nad meid kunagi vastu.
Nad lihtsalt põgenesid, joostes elu eest.
See aga tekitas minus palju tõsiseid küsimusi."
Sama mees pikutas mingi aeg hiljem päevakuumuses oma autos.
Ta oli just naasnud missioonilt ja üritas veidi magada, püss kaenlas.
Korraga aga nägi ta ühe nägemuse,
kus üks valgeis rõivais mees kõnetas teda ja ütles:
"Su Looja mitte ei vihka, aga armastab sind."
See raamat on tellitav kodulehelt: www.marttyyrienaani.fi/kauppa/
Samalt aadressilt saab ka tellida me tasuta ajakirja.
Tere tulemast vaatama taas Märtrite Hääle saadet!
Tõlge: Anne-Ly Raukas